Author: MZV
Last saved by: user

Predkladacia správa

Ministri zahraničných vecí krajín EÚ (v mnohých prípadoch sprevádzaní ministrami zdravotníctva a členmi vlády zodpovednými za rozvojovú pomoc) sa 7. januára 2005 zišli v Bruseli na mimoriadnom zasadnutí GAERC, na ktorom sa zamerali na hľadanie spôsobov, ako čo najlepšie pomôcť krajinám juhovýchodnej Ázie, ktoré 26. decembra zasiahla ničivá prívalová vlna spôsobená podmorským zemetrasením. 
Ministri: 
a)	boli oboznámení o aktuálnej situácii v postihnutých krajinách
•	predsedníckou krajinou a členom EK, ktorí navštívili postihnuté oblasti
•	komisárkou EK pre vonkajšie vzťahy B. Ferrero Waldner
•	predstaviteľmi OSN, UNICEF a OCHA (Organizácia OSN pre poskytovanie humanitárnej pomoci)
•	predstaviteľmi WHO
b)	venovali sa príprave donorskej konferencie 11.11.2005 
•	posúdili aktivity EÚ na pomoc postihnutým oblastiam 
•	prijali závery, ktoré obsahujú zoznam ďalších krokov, vrátane možného vytvorenia jednotky rýchleho zásahu pri prírodných katastrofách.

Delegáciu Slovenskej republiky viedol ŠTAT MZV J. Berényi, ďalej ju tvorili GR SEZA F. Ružička, R- OMES P. Hulényi a veľvyslanec v COPS/PSC J. Auxt. 
Európsku komisiu zastupovali traja komisári (pre vonkajšie vzťahy, rozvojovú spoluprácu a pre životné prostredie). Prítomný bol aj vysoký predstaviteľ EÚ pre zahraničnú politiku J. Solana. 
       	Rokovanie ministrov prijalo závery predložené predsedníctvom.

Ministri na rokovaní zhodnotili situáciu v postihnutej oblasti, dohodli sa na spracovaní hodnotiaceho materiálu (lessons learned), vymenili si názory na hľadanie spôsobov na zlepšenie mechanizmov (rýchlej) reakcie a poskytovania humanitárnej pomoci v rámci EÚ/EK štruktúr, zlepšenie zdravotníckej a konzulárnej spolupráce. Rada si vypočula niektoré námety a ponuky EÚ a jednotlivých krajín (vrátane príspevku pre donorskú konferenciu)

	Vláda Slovenskej republiky a príslušné rezorty by sa mali do konca mesiaca (pred rokovaním GAERC 31.1.) zamerať na posúdenie nasledovných otázok:

-	potvrdenie realizovaných záväzkov humanitárnej pomoci a nových záväzkov avizovaných na rokovaní GAERC (22 mil. SK okamžitej pomoci) v nadväznosti na materiál predkladaný MV a MZV na rokovanie vlády dňa 12. januára 2005;
-	zváženie možnosti zapojiť sa do procesu obnovy regiónu:
-	podpora avizovaného záväzku Parížskeho klubu prijať opatrenie na odpustenie dlhov postihnutým krajinám;
-	dôsledná príprava stanoviska na rokovanie GAERC 
-	v diskusii o postavení a úlohe Európskej vonkajšej akčnej služby zaradiť medzi priority otázku spolupráce v oblasti konzulárnych služieb;
-	navrhnúť zapojenie EK (komisára pre vedu, techniku J. Figeľa) do projektu vytvorenia systému včasného varovania
-	podporovať spoluprácu mimovládnych organizácií (najmä s ČR)